Et landemerke i området er «Gulsteinen», en klippeblokk langs stien opp mot fjellet med inskripsjonen «JESUS LEVER». Innrisset skal ha blitt laget av murmester Alfred Westerlid tidlig på 1900-tallet. Litt lengre oppe finner vi Rundingene, som er et platå hvor en finner fundamentet til kanonstillinger som ble oppført i forkant av Første verdenskrig. Rett over dette igjen finner vi «Skillingsbollen», som er en kolle som har fått sitt navn, sannsynligvis på grunn av formen som kan minne om bakverket med samme navn.